ফুয়েন্তেস সাংবাদিকদের বললেন, ‘তাঁরা আমাকে পদকের তলায় সমাহিত করতে চেষ্টা করছেন।’ কিন্তু তিনি যে আন্তর্জাতিক খ্যাতি ও স্বীকৃতি অর্জন করেছেন এবং লালন করছেন তা উপভোগও করেন। তাঁর স্কুলজীবনের পুরনো সহপাঠী ও বন্ধু চিলির ঔপন্যাসিক হোসে দোনোসো (কারফিউ উপন্যাসখ্যাত) স্মরণ করছেন স্প্যানিশ-আমেরিকান উপন্যাস আন্তর্জাতিকীকরণে প্রথম সচেতন সক্রিয় এজেন্ট হলেন কার্লোস ফুয়েন্তেস। ল্যাটিন আমেরিকান ফিকশনের আকস্মিক আন্তর্জাতিক জনপ্রিয়তার জোয়ার যে-আন্দোলন থেকে হয়েছে ফুয়েন্তেস সেই ‘এল বুমে’র নেতা।